open-index/open-wikipedia-markdown huggingface dataset:
Catherine Ashton

**Katerina Margaret Ašton**  (, g. 1956 m. kovo 20 d. Lankašyre) – Didžiosios Britanijos ir Europos politikė, Europos Sąjungos Vyriausioji įgaliotinė užsienio reikalams ir saugumo politikai bei Europos Komisijos (EK) vicepirmininkė.

## Biografija
1977 m. baigė ekonomikos studijas Londono universitete. Aktyviai dalyvavo visuomeninėje, Leiboristų partijos veikloje. Vėliau dirbo vyriausybinėse institucijose : 2001–2004 m. buvo Švietimo ministerijos parlamentinė sekretorė (atsakinga už ikimokyklinio ugdymo programos *Sure Start* įgyvendinimą), 2004–2007 m. – Konstitucinių reikalų ministerijos parlamentinė sekretorė. 2006 m. tapo Slaptosios tarybos nare. Paskutiniame Tony Blairo kabinete buvo Teisingumo ministerijos parlamentinė sekretorė. Suformavus premjero G.Brauno vyriausybę, 2007 m. tapo Lordų Rūmų vadove ir Slaptosios tarybos lorde-pirmininke.

2008 m. spalio mėn. paskirta Europos Komisijos nare, atsakinga už prekybą. 2009 m. lapkričio mėn. Europos Vadovų Taryba paskyrė ją Vyriausiąja įgaliotine (VĮ) užsienio reikalams ir saugumo politikai (Lisabonos sutartyje numatyta, kad VĮ turi būti Europos Komisijos (EK) nariu ir pirmininkauti Užsienio reikalų tarybai). Vyriausiajam įgaliotiniui pavestas funkcijas įgyvendinti padeda įsteigta Europos išorės veiksmų tarnyba (EIVT).

2010 m. vasario mėn. ji paskirta ir EK vicepirmininke.

## Šaltiniai

|-

|-

|-

|-

|-
Niulakita

**Niulakita** – koralinė sala Ramiajame vandenyne, pačiuose Tuvalu salyno pietuose. Užima 0,4 km² plotą. Tai mažiausia ir mažiausiai gyventojų turinti Tuvalu sala. Sala ovali, apsupta rifo. Centre yra kelios pelkynės. Niulakitoje yra aukščiausia Tuvalu vieta – 4,6 m.

Salos pietvakariuose yra kaimas, kuriame 2022 m. gyveno 36 žmonės. Priešingai nei kitos Tuvalu salos, Niulakita atskiro administracinio vieneto nesudaro ir yra Niutao žinioje.

Niulakitą atrado nuo kurso nuklydę keliautojai iš Nui salos. Tada ten augo tik balandūnės ir ratiklės. 1595 m. salą išvydo Alvaro de Mendaña ekspedicija ir ją pavadino „Vienišąja“ (*La Solitaria*). XIX a. sala buvo žinoma kaip *Rocky, Independence Island, Sophia*. XIX a. pab. į salą pretenzijas pareiškė Vaitupu vyresnieji, norėję ten auginti kokosus, ir vokiečių prekybos kompanija J. C. Godeffroy und Sohn. Vėliau salą išpirko JAV pilietis H. J. Moors, kurio pavedimu ten palmes augino Vaitupu gyventojai. Niulakita apgyvendinta 1949 m., kai britai čia perkėlė grupę žmonių iš tankiai apgyvendintos Niutao. 1983 m. JAV atsisakė pretenzijų į salą ir ji tapo oficialia Tuvalu dalimi.

## Nuorodos
* Niulakitos žemėlapis
Gabrovo sritis

**Gabrovo sritis** () – sritis geografiniame Bulgarijos centre. Pavadinta pagal srities administracinį centrą – Gobrovą. 2011 m. duomenimis srityje gyveno 122 702 žmonės.

Gabrovo sritis padalinta į 4 savivaldybes. Pagrindiniai miestai: Drianovas, Gabrovas, Sevlijevas ir Triavna.

## Tautinė sudėtis
2011 m. duomenimis, srityje gyveno:
* bulgarai: 106 406 (92,24 %)
* turkai: 6464 (5,60 %)
* čigonai: 1305 (1,13 %)
* kitos tautybės: 1183 (1,03 %)

## Galerija

Vaizdas:Brosen bulgaria etyr.jpg|Etaro etnografinis kompleksas
Vaizdas:Dormition of the Most Holy Mother of God Church Gabrovo TB1.jpg|Bažnyčia Gabrove. Architektūrinis paminklas


## Šaltiniai
Valgomasis strėlenis

**Valgomasis strėlenis** (*Cyrtosperma merkusii*) – aroninių (*Araceae*) šeimos augalų rūšis, paplitusi Okeanijoje. Tai svarbus kultūrinis augalas daugelyje smulkių Okeanijos salų.

Augalas užauga iki 4-5 m aukščio, turi stambius strėliškus lapus. Užaugina stiebagumbį, kuris gali sverti 80 kg. Savybėmis primena kolokaziją (tarą), todėl dažnai vadinama „pelkių taru“. Strėlenio stiebagumbiai yra svarbus angliavandenių ir kalcio šaltinis salų gyventojams, kurie maitinasi daugiausia tik žuvimi ir kokosais.

Valgomasis strėlenis Tokelau ir Tuvalu žinomas kaip *pulaka*, Kiribatyje – *babai*, Samoa – *pula’a*, Fidžyje – *via kan*, Vanuatu – *navia*. Gyventojai šiuos augalus sodina į specialiai įrengtas pelkynes, maitinamas gėlavandenio vandens sluoksnio. Trąšoms dedami įvairių augalų lapai. Svarbu, kad į plantaciją nepatektų sūrus vanduo, nes jame šaknys neauga.

Užaugusiame stiebagumbyje gausu nuodingų medžiagų, todėl jis turi būti ilgai kepamas. Dažniausiai valgomas sumaišius su kokosų kremu. Šakniagumbiai sandėliuojami džiovinant arba užkasant į žemę.
Trakinis klevas

* *Acer affine* Opiz
* *Acer bedoi Borbás*
* *Acer collinum* Ten.
* *Acer eriocarpon* Opiz
* *Acer erythrocarpum* Opiz, Rouy, Fouc.
* *Acer polycarpon* Opiz
* *Acer tauricum* Dippel

**Trakinis klevas** (*Acer campestre*) – klevinių (*Aceraceae*) šeimos, klevų (*Acer*) genties lapus metantis medis.

## Morfologija

Medis išaugina tankią, rutulišką lają, iki 6–10 m skersmens, kartais išaugina ir 15 m skersmens lają. Žievė pilkai ruda, sueižėjusi. Ūgliai pilki arba kiek plaukuoti, gelsvai rudi. Šakelės plonos. Lapai 4–17 cm ilgio ir 4,5–10 cm pločio, penkiaskiaučiai, rečiau triskiaučiai, skiaučių viršūnės bukos; lapų viršutinė pusė tamsiai žalia, žvilganti, apatinė šviesi, pūkuota, su plaukelių kuokštais gyslakertėse. Lapkočiai ilgesni už lapalakščius. Žiedai gelsvai žali, dvilyčiai, skėtiškuose žiedynuose. Žydi gegužės pradžioje, išsiskleidus lapams. Žydi 12 dienų. Labai medingi. Jų medingumas pagal kai kuriuos šaltinius vertinamas 500 kg/ha prekinio medaus. Sparnavaisiai gelsvai žali, 2–4 cm ilgio, sparneliai susijungę 180° kampu. Sėklos ovališkos, suplotos, dažniausiai apaugusios pilkais plaukeliais. Prinoksta spalio, o gruodžio mėnesį pradeda kristi. Derėti pradeda 15–25 metų, dera ne kasmet.

## Matmenys

Jauni medeliai auga lėtai. Įprastai užauga iki 15–25 m. Kamieno skersmuo iki 0,7–0,8 m.

## Amžius

Išgyvena nuo 300 iki 400 metų.

## Paplitimas

Trakinis klevas, paplitęs Vidurio ir Pietų Europoje. Dažnas Kryme, Kaukaze, Alžyre, Irane, Tunise ir Šiaurės Afrikoje. Lietuvoje retokas, aptinkamas Kaune, Klaipėdoje, Palangoje, Kretingoje, Kėdainiuose, Vilniuje ir kt. Vilkėnų parke (Šilutės raj.) auga margalapis trakinis klevas.

## Augavietės

Mėgsta drėgnokus ir drėgnus priemolio dirvožemius. Atsparus šalčiams, pakenčia paunksmę. Auginamas grupėmis ir pavieniui, tinka apsauginėms juostoms, nekarpomoms ir karpomoms gyvatvorėms.

## Išvestos veislės

„Carnival”, „Commodore”, „Compactum”, „Eastleigh Weeping”, „Elegant”, „Elsrijk”, „Evenly Red”, „Fastigiatum”, „Green Weeping”, „Leprechaun”, „Lienco”, „Marjolein”, „Nanum”, „Pendulum”, „Postelense”, „Pulverulentum”, „Punctatissimum”, „Puncticulatum”, „Queen Elisabeth”, „Red Shine ”, „Royal Ruby”, „Ruby Glow”, „Schwerinii”, „Senator”, „Silver Celebration”, „Silver Dawn”, „Streetwise”, „Tauricum”, „Tomentosum”, „William Caldwell”, „Zorgvlied”.

## Literatūra

* A. Navasaitis, M. Navasaitis, „Lietuvos medžiai“, Vilnius „Mokslas“, 1979 m., (253 psl.)
Molekulinė mašina

**Molekulinė mašina** arba **nanomašina**  yra visuma molekulinių komponentų, kurie gali atlikti kvazi-mechaninius judesius, atsakydama į stimulą. Molekulinės mašinos būna dviejų rūšių: sintetinės ir biologinės.

## Molekulinių mašinų pavyzdžiai

### Sintetinės

Gana nemažai paprastų molekulinių mašinų susintetino chemikai. Jos gali būti sudarytos iš vienos molekulės, tačiau dažniausiai yra sukonstruotos iš mechaniškai susirišusių molekulinių struktūrų, pvz., rotaksanas ir katenanas.

* Molekuliniai varikliai yra molekulės, kurios gali atlikti vienakryptį sukimąsi, joms suteikiant energijos iš išorės.

* Molekulinis propeleris yra molekulė, kuri gali sukti, kai pati sukasi, dėl savo ypatingos formos, kuri yra panaši į makroskopinius propelerius.

* Molekulinis jungiklis yra molekulė, kuri gali grįžtamai keistis tarp dviejų arba vienos stabilios būsenos. Molekulės gali keisti būseną dėl pH, šviesos, temperatūros, elektrinės srovės, mikroaplinkos arba esant ligandui.

* Molekulinė šaudyklė yra molekulė, galinti šaudyti moleužkules arba jonus iš vienos vietos į kitą. Populiari molekulinė šaudyklė yra sudaryta iš rataksano, kur makrociklas gali judėti tarp dviejų vietų (stočių) per hantelio formos karkasą.

* Molekuliniai pincetai yraa molekulės, galinčios laikyti objektus tarp savo rankų.

* Molekulinis jutiklis yra molekulė, kuri sąveikauja su anlitu, kad galėtų atlikti aptinkamą pokytį.

### Biologinės

Pačios sudėtingiausios molekulinės mašinos yra randamos ląstelėse. Tai motoriniai baltymai, tokie kaip miozinas, kuris yra atsakingas už raumens susitraukimą ir kinezinas, kuris gabena krovinius ląstelėse nuo branduolio per mikrovamzdelius ir dineinas, kuris

## Taip pat skaitykite
* DNR mašina
* Nanomechanika
* Nanojutiklis

## Šaltiniai
Piotras Naličis

**Piotras Andrejevičius Naličis** () – Rusijos dainininkas ir kompozitorius, su daina „Lost and Forgotten“ atstovavo Rusijai 2010 m. Eurovizijos dainų konkurse Osle.

Piotras Naličis Rusijoje išgarsėjo su daina „Gitar“, kuri 2007 m. buvo paskelbta YouTube.com. Maždaug per trejus metus šią dainą peržiūrėjo daugiau nei 4 000 000 žmonių. Daina „Gitar“ taip pat populiari Graikijoje, Vokietijoje ir Slovakijoje.

## Diskografija

* 2008 – Радость простых мелодий
* 2010 – Весёлые Бабури
* 2012 – Золотая рыбка
* 2013 – Песни о любви и родине

## Nuorodos

* Oficiali svetainė (rusų, anglų k.)
Panterų hibridai

**Panterų hibridas** – tai hibridai, gauti sukryžminus katinių šeimos didžiųjų kačių pošeimio panterų genties skirtingų rūšių individus. 

Didžiausi tarp visų šiuo metų Žemėje gyvenančių katinių rūšių bei jų hibridų yra *[[Liūtigris|liūtigriai]]* (kitaip *ligeriai*) – liūto () patino ir tigrės () hibridai, kuriems būdingas gigantizmas. Patinas, žinomas kaip *Herkulesas*, svėrė 418 kg, o bendrai liūtigrių patinų kūno ilgis siekia iki 350 cm. 

Už juos žymiai smulkesni yra *[[Tigraliūtis|tigraliūčiai]]* (kitaip *tigonai*) – tigro () patino ir liūtės () hibridai, kuriems net būdingas nanizmas - jie dažnai mažesni ir už tėvus. Iš visų hibridų dėl įspūdingų kūno matmenų yra žinomiausi ir labiausiai paplitę liūtigriai.

## Papildomai skaityti
* Dėmėtasis liūtas
* Sąrašas:Kačių veislės

## Nuorodos
* Hybrid Cats (anglų k.)
* Panthera Hybrid (anglų k.)
* Liger on National Geographic Humanzee (youtube.com) (anglų k.)
* Hercules, 922-Pound Liger, Is The World's Largest Living Cat (huffingtonpost.com) (anglų k.)
Natalija Podolskaja

**Natalija Podolskaja** (; g. 1982 m. gegužės 20 d. Mogiliove, Baltarusijoje) – Rusijos ir Baltarusijos dainininkė, „Фабрики звёзд-5“ dalyvė, Rusijos atstovė 2005 m. Eurovizijos dainų konkurse.

## 2005 m. Eurovizija

2005 metų vasarį dalyvavo Rusijos atrankoje į Eurovizijos dainų konkursą. Natalija laimėjo atranką ir atstovavo Rusijai su daina „Nobody Hurt No One“. Konkurse užėmė 15 vietą.

## Diskografija

* 2004 – Поздно (studijinis albumas)
* 2005 – Nobody Hurt No One (singlas)
* 2012 – Быть частью твоего
* 2013 – Интуиция (studijinis albumas, išleistas spalio 15 d.)

## Nuorodos

* Oficiali svetainė
Raudonasis klevas

**Raudonasis klevas** (*Acer rubrum*) – klevinių (*Aceraceae*) šeimos, klevų (*Acer*) genties lapus metantis medis. Šis medis dar žinomas tokiais vardais, kaip Pelkių ar Švelnusis klevas.
.

## Morfologija

Laja tanki, rutuliška arba plačiai skėtiška. Žievė iš pradžių lygi, šviesiai pilka, vėliau tamsiai pilka, išilgai sueižėjusi, atšokanti plonomis plokštėmis. Ūgliai apvalūs, pliki, žalsvi arba tamsiai rusvi, žvilgantys. Lapai penkiaskiaučiai arba triskiaučiai, širdišku arba apvaliu pamatu, 6–10 cm ilgio, pjūkliškais kraštais, jų viršutinė pusė tamsiai žalia, plika, žvilganti, apatinė pilkai žalia, šiek tiek plaukuota. Lapkotis rausvas, 5–10 cm ilgio. Pavasarį besiskleidžiantys lapai rausvi, rudenį rausvi arba rausvai oranžiniai. Žiedai rausvi, rečiau rausvai gelsvi. Lapai ilgai nekrenta. Žydi ryškiai raudonai prieš lapams išsiskleidžiant. Žydi kovo – balandžio mėnesį. Žydi 13 dienų. Sparnavaisiai smulkūs, nokdami ryškiai raudoni, prinokę rausvai rudi, 1,5–2,5 cm ilgio, susijungę smailu kampu. Vaisiai prinoksta birželio pradžioje ir tuoj pat nukrinta. Sėkla sudygsta greitai ir tą pačią vasarą užauga iki 10 cm aukščio. Dera kasmet.
Gerai dauginasi sėklomis ir ataugomis.

## Matmenys

Auga greitai. Įprastai užauga nuo 18 m iki 27 m (tėvynėje iki 40 m) aukščio. Kamieno skersmuo apie 1,2 m.

## Augavietės

Auga lengvuose drėgnuose arba net šlapokuose priesmėlio dirvožemiuose. Atsparus dūmams ir užterštam orui. Šviesamėgis. Auginamas pavieniui arba grupėmis. Atsparus klimatinėms sąlygoms.

## Paplitimas

Labiausiai paplitęs Šiaurės Amerikos rytinėje dalyje, kur auga nuo Niufaundleno iki Minesotos, Ajovos, Oklahomos ir Teksaso pietuose. Lietuvoje retokas.

## Išvestos veislės

Kelios dešimtys raudonojo klevo veislių sukurta antrojoje XX a. pusėje. Daugelis jų – tankūs, neaukšti, siauros lajos medžiai labai ryškiais lapais rudenį ar net nuo vasaros antrosios pusės – laikomi ypač tinkamais miestų želdiniams. Žinomiausios šios veislės: „Armstrong”, „Autumn Blaze”, „Autumn Flame”, „Autumn Radiance“, „Autumn Spire“, „Bowhall“, „Burgundy Bell“, „Columnare“, „Gerling“, „Northwood“, „October Brilliance“, „October Glory“, „Red Sunset“, „ScarletSentinel“, „Schlesingeri“, „Shade King“, „V.J. Drake“ .

## Literatūra

* A. Navasaitis, M. Navasaitis, „Lietuvos medžiai“, Vilnius „Mokslas“, 1979 m., (259 psl.)
Gilberto ir Eliso salos

**Gilberto ir Eliso salos** () – buvusi Jungtinės Karalystės valda Polinezijoje. Nuo 1892 iki 1916 m. turėjo protektoriato, nuo 1916 iki 1976 m. – kolonijos statusą.

Valdos pavadinimas kilo nuo Gilberto salų, kurias 1820 m. rusų keliautojas Ivanas Kruzenšternas pavadino britų jūrininko Thomas Gilbert garbei, bei nuo Eliso salų, kurioms (pradžioje Funafučiui, vėliau pavadinimas suteiktas visam salynui) 1819 m. tokį pavadinimą davė britas Arent DePeyster britų politiko Edward Ellice garbei. Protektoriatas įkurtas kaip Britų Vakarų Ramiojo Vandenyno Teritorijų dalis. Pradžioje tai tebuvo oficiali paraiška į teritorijas, o iš tikro Gilberto ir Eliso salos imtos administruoti 1893 m., kai atvyko reziduojantis komisaras iš Fidžio. 1916 m. statusas pakeistas į koloniją. Prie kolonijos prijungtos Faningo, Terainos salos bei Tokelau. Kalėdų sala taip pat turėjo būti Gilberto ir Eliso dalimi, bet tam priešinosi JAV. 1926 m. Tokelau pavesta Naujosios Zelandijos valdžion. 1937 m. prie kolonijos prijungtos Fenikso salos, o 1972 m. – 5 Linijinės salos. Administracija buvo Banabos saloje, kur britai vykdė fosfatų gavybą. Po II pasaulinio karo sostinė perkelta į Taravos atolą (Betio kaimą).

Po karo prasidėjus dekolonizacijos procesui, buvo suteikiama daugiau galių vietinei valdžiai. 1974 m. buvo surengtas referendumas, kuriame Eliso salų gyventojai pasisakė už atsiskyrimą nuo Gilberto salų. 1976 m. iš Eliso salų sudaryta nauja Tuvalu kolonija. 1978 m. ji tapo nepriklausoma valstybe. Gilberto, Linijinės ir Fenikso salos sudarė Kiribačio koloniją, kuri nepriklausomybę paskelbė 1979 m.
Sidabrinis klevas

* *Acer coccineum* Wender.
* *Acer dasycarpum * Ehrh.
* *Acer eriocarpum* Michx.
* *Acer pallidum* Aiton, Steud.
* *Acer pavia* Dippel
* *Acer saira* K.Koch
* *Acer tomentosum* Desf.
* *Acer virginianum* Mill., Steud.
* *Argentacer saccharinum* L., Small

**Sidabrinis klevas** (*Acer saccharinum*) – klevinių (*Aceraceae*) šeimos, klevų (*Acer*) genties lapus metantis medis.

## Morfologija

Laja skėtiška, 8–15 m (kartais 20 m) skersmens, plonosios šakos nusvirusios žemyn. Žievė iš pradžių lygi, pilka, balsvo, sidabriško atspalvio, vėliau suaižėjusi išilginėmis juostelėmis. Ūgliai ploni, pilki, žalsvi, vėliau rausvai rudi, žvilgantys, su siauromis lenticelėmis. Pumpuraismulkūs, prigludę prie šakutės, rausvi arba žalsvai rudi, blakstienoti, lapiniai pailgi, smailūs, žiediniai rutuliški. Lapai giliai penkiaskiaučiai, 8–15 cm ilgio, širdišku pamatu, tamsiai žalia viršutine ir pilkai sidabriška arba melsvai balta apatine puse, iš pradžių plaukuoti, vėliau pliki. Skiautės dvigubai dantytos, vidurinioji dažniausiai triskiautė. Lapo išliežiai didesni kaip pusė lakšto. Rudenį lapai gelsta. Vienanamis arba dvinamis. Žiedai rausvi arba rausvai žalsvi, be vainiklapių, kartais vienalyčiai, žiedynuose. Žydi kovo pabaigoje arba balandžio pradžioje, lapams neišsiskleidus. Žydi 13 dienų. Sparnavaisiai šviesiai rudi, 3,5–7 cm ilgio, plaukuoti, lankiški, sparneliai sudaro smailų kampą, iš susijungusių dažniausiai tik vienas brandus, o kitas gerokai smulkesnis, neišsivystęs. Vaisiai prinoksta birželio pirmomis dienomis ir tuoj pat nukrinta. Sėkla pailgai rutuliška, sultinga, greitai praranda daigumą. Sudygsta per 10 dienų ir tą pačią vasarą užauga iki 70 cm aukščio. Dera beveik kasmet.
Mediena minkštoka, skali, balsva, menkavertė. Sula saldesnė už Paprastojo klevo.

## Matmenys

Auga sparčiai. Įprastai užauga 15–25 m. aukščio. Kamieno skersmuo iki 1–1,5 m ar iki 5,15 m apimties.

## Amžius

Išgyvena nuo 100 iki 180 metų.

## Augavietės

Mėgsta purius priesmėlio arba priemolio dirvožemius, nepakenčia sunkių ir šlapių priemolio dirvožemių. Šviesos atžvilgiu nereiklūs. Mūsų klimato sąlygoms gana atsparūs, nors jauni medeliai kartais apšąla. Pakenčia užterštą orą, gali būt auginamas ir pramoniniuose rajonuose. Galima auginti pavieniui, grupėmis, masyvais, vandens telkinių pakraščiuose.

## Paplitimas

Labiausiai paplitęs Šiaurės Amerikos rytinėje dalyje. Lietuvoje dažnokas. Stambiausiais medis auga Taujėnų parke (Ukmergės rajone). Aptinkamas Kauno apylinkėse, Užtrakio parke, Druskininkuose, Klaipėdos krašte.

## Literatūra

* A. Navasaitis, M. Navasaitis, „Lietuvos medžiai“, Vilnius „Mokslas“, 1979 m., (261 psl.)
Jambolo sritis

**Jambolo sritis** () – sritis pietryčių Bulgarijoje. Pietuose ribojasi su Turkija, pietvakariuose su Chaskovu, vakaruose su Stara Zagora, šiaurės vakaruose su Slivenu ir rytuose su Burgasu. Sritis pavadinta pagal administracinį centrą – Jambolą. Kiti svarbesni miestai: Straldža, Boljarovas ir Elchovas. Padalinta į 5 savivaldybes, plotas – 3 355 km². 2012 m. gruodžio 31 d. duomenimis, Jambolo srityje gyveno 128 650 žmonių.

Rasti archeologiniai radiniai liudija, kad žmonių gyventa 6 tūkstantmetyje prieš mūsų erą. Tuo laiku valdžius Romos imperatoriui Diokletianui, dabartinio Jambolo miesto teritorijoje buvo pastatyta pilis, vadinta *Diospolis*. Išlikę XV a. istorinis *Bezisteno* turgus bei *Esky Djamia* mečetė, kuri buvo restauruota ir veikia iki šių dienų. Kitos istorinės vietos: priešistorinis pilkapis netoli Dramos kaimo, Jambolo viduramžių pilis ir Vodene esantis viduramžių vienuolynas.

## Tautinė sudėtis
2011 m. duomenimis, srityje gyveno:
* bulgarai: 106 884 (86,85 %)
* čigonai: 10 433 (8,4 8%)
* turkai: 3 600 (2,93 %)
* kitos tautybės: 2 145 (1,74 %)

## Miestai
* Jambolas
* Straldža
* Elchovas
* Boliarovas

## Šaltiniai
Lesotos klevas

**Lesotos klevas** – Kaišiadorių rajono savivaldybės saugomas botaninis gamtos paveldo objektas. Klevas yra Keturokų kaime, pasiekiamas kelio  pusiaukelėje pasukus 1,2 km į šiaurę, toliau – 0,7 km į rytus, link Borų miško, šalia ūkininko J. Lesotos sodybos.

## Istorija

Medis savivaldybės buvo paskelbtas saugomu 1992 m. spalio 1 d. (sprendimo Nr. 231), įregistruotas Saugomų teritorijų valstybės kadastre 2008 m. lapkričio 27 d. Audros neatlaikęs drevėtas medžio kamienas nulūžo 2011 m. Gamtos paminklo vietą ženklina yrančio kelmo kontūras. Tai buvo storiausias kamieno apimtimi klevas rajone.

## Duomenys

* Medžio rūšis – paprastasis klevas (*Acer platanoides L.*)
* Apimtis 1,3 metro aukštyje – 3,1 m
* Aukštis – 17,0 m
* Amžius – apie 80 metų

## Šaltiniai

## Nuorodos

* Saugomų teritorijų valstybės kadastras  
* Keturokai: gamtos paminklai
Kabát

**Kabát** – sunkiojo roko grupė iš Teplicės, Čekijos. Grupę sudaro Josef Vojtek (pagrindinis vokalas), Milan Špalek (bosinė gitara), Tomáš Krulich (gitara), Ota Váňa (gitara) ir Radek Hurčík (būgnai). Kabát turi didelį populiarumą savo gimtojoje šalyje. Jie atstovavo Čekijai 2007 m. Eurovizijoje su daina „Malá dáma“, tačiau jiems nepavyko pasiekti finalo. Grupė tesurinko 1 tašką.

## Diskografija

### Studijiniai albumai

* 1991 – Má jí motorovou
* 1992 – Živě!
* 1993 – Děvky ty to znaj
* 1994 – Colorado
* 1995 – Země plná trpaslíků
* 1997 – Čert na koze jel
* 1999 – MegaHu
* 2000 – Go satane go
* 2001 – Suma sumárum
* 2003 – Dole v dole
* 2006 – Corrida
* 2010 – Banditi di Praga
* 2015 – Do Pekla/Do Nebe

## Nuorodos

* Oficiali svetainė

|-
Kerdžalų sritis

**Kerdžalų sritis** () – sritis pietų Bulgarijoje. Pietuose ribojasi su Graikijos nomais (Ksante, Rodope ir Evru), vakaruose su Smolianu, šiaurėje su Plovdivu bei rytuose su Chaskovu. Plotas – 3209 km². Administracinis centras – Kerdžalai.

## Istorija
Kerdžalų provincijos teritorija buvo prijungta prie Bulgarijos 1912 m. Pirmojo Balkanų karo metu. 1913 m. regionas buvo sudarytas kaip Momčilgrado apskritis (). Nuo 1934 m. iki 1949 m. apskritis priklausė Stara Zagoros sričiai. Vėliau buvo prijungta prie naujai sukurtos Chaskovo apskrities. 1959 m. tapo naujos apskrities centru. Tarp 1987 m. ir 1999 m. buvo Chaskovo provincijos dalimi.

## Tautinė sudėtis
2011 m. duomenimis, srityje gyveno:
* turkai: 86 527 (66,16 %)
* bulgarai: 39 519 (30,22 %)
* kitos tautybės: 4 735 (3,62 %)

## Miestai
* Kerdžalai
* Momčilgradas
* Krumovgradas
* Ardinas
* Džebelas

## Galerija

Vaizdas:Регионален исторически музей - Кърджали.jpg|Kerdžalio istorijos muziejus
Vaizdas:Devils-bridge-Ardino1.jpg|Velnio tiltas ()
Vaizdas:Krumovgrad-14-imagesfrombulgaria.JPG|Krumovgrado centras
Lesotos liepa

**Lesotos liepa** – Kaišiadorių rajono savivaldybės saugomas botaninis gamtos paveldo objektas. Liepa auga Keturokų kaime, ūkininko J.Lesotos sodyboje. Pasiekiama kelio  pusiaukelėje pasukus 1,2 km į šiaurę, toliau – 0,6 km į rytus, link Borų miško. Prie objekto pastatytas informacinis stendas.

Medis savivaldybės paskelbtas saugomu 1992 m. spalio 1 d. (sprendimo Nr. 231), įregistruotas Saugomų teritorijų valstybės kadastre 2008 m. lapkričio 27 d.

## Duomenys

* Medžio rūšis – mažalapė liepa (*Tilia cordata Mill.*)
* Apimtis 1,3 metro aukštyje – 3,6 m
* Aukštis – 20,0 m
* Kamienas – dvilypis (šakojasi 2 m aukštyje, viena atšaka didesniame aukštyje nupjauta)
* Amžius – 80-100 metų

## Šaltiniai

## Nuorodos

* Saugomų teritorijų valstybės kadastras  
* Kaišiadorių rajono gamtos paveldo objektai
* Keturokai: gamtos paminklai
Okeanas (reikšmės)

Žodis ***okeanas*** gali reikšti:

* okeanas – vandenynas;
** pasaulinis okeanas – visų vandenynų visuma;
* Okeanas – Senovės Graikijos dievas;
* Okeanas – Klaipėdos futbolo klubas;
* pasta „Okeanas“ – maisto produktas iš planktono krilio.
Nacionalinė arena (Švedija)

**Nacionalinė arena** (; pagal rėmėjus 2009–2012 m. *Swedbank Arena*, 2012–2024 m. *Friends Arena*, nuo 2024 m. *Strawberry Arena*) – įvairios paskirties stadionas Solnoje (į šiaurę nuo Stokholmo centro), Švedijoje. Pagrindiniai nuomininkai – Švedijos futbolo rinktinė ir Stokholmo AIK futbolo klubas (abu persikėlė iš Rosundos stadiono). Stadiono talpa 65 000 žiūrovų muzikos ir kitiems renginiams bei 50 000 sėdimų vietų futbolo varžyboms. Tai didžiausias futbolo stadionas Šiaurės šalyse.

## Nuorodos

* Friends Arena
Borų miško pušis

**Borų miško pušis** – Kaišiadorių rajone saugomas valstybinis botaninis gamtos paveldo objektas (nuo 1999 m.). Pušis yra Žaslių seniūnijoje, netoli Naujažerio kaimo esančio Borų miško pakraštyje, apie 0,3 km į pietryčius nuo  ūkininko J. Lesotos sodybos, Kaišiadorių miškų urėdijos Žaslių g-jos (516 kv., 6 skl.) teritorijoje. Pasiekiama kelio  pusiaukelėje pasukus 1,2 km į šiaurę, toliau – 0,8 km į rytus, 0,3 km Borų miško keliu. Prie objekto pastatytas informacinis stendas.

Pasakojama, kad kažkada prie pušies vaidendavosi, todėl aukštokai, tarp stiprių šakų, į medį buvo įkaltas metalinis kryžius su Nukryžiuotoju. Jis baigia įaugti į pušies medieną. Jis primena praeiviui apie žmonių nelaimes, negandas ir viltis. 

## Duomenys

* Medžio rūšis – paprastoji pušis (*Pinus sylvestris L.*)
* Apimtis 1,3 metro aukštyje – 3,0 m
* Aukštis – 24,0 m
* Amžius siekia 150-170 metų

## Nuorodos

* Saugomų teritorijų valstybės kadastras  
* Kaišiadorių rajono gamtos paveldo objektai
* Borų miško pušis
Kardifo miesto stadionas

**Kardifo miesto stadionas** (, ) – Premier League futbolo stadionas Kardife, Velse. Namų rungtines žaidžia Cardiff City futbolo klubas, kuris iki 2009 m. žaidė Ninian Park' stadione. Nuo 2009 m. iki 2011–2012 m. sezono, stadione žaidė regbio klubas *Cardiff Blues*. Tai antrasis pagal dydį stadionas Velse (po Millennium Stadium).

Stadione yra koncertavę Stereophonics (2010 m. liepos 5 d.), Bon Jovi (2013 m. liepos 12 d.), Rod Stewart (2016 m.), Elton John (2019 m.), Duran Duran (2023 m.).

## Istorija

Oficialiai atidarytas 2009 m. liepos 22 d. Atidarymo dieną vyko draugiškos rungtynės tarp Cardiff City ir Celtic FC. 2014 m. čia sužaistos UEFA supertaurės rungtynės, kuriose susirungė Ispanijos komandos: Real Madrid 2–0 nugalėjo FC Sevilla klubą.

## Šaltiniai
Tigraliūtis

**Tigraliūtis** arba **tigonas, tiglonas** (, ) – tai plėšriųjų žinduolių, katinių šeimos, didžiųjų kačių pošeimio bei panterų genčiai priskiriamų ir sukryžmintų tigro patino  () ir liūto patelės  () hibridas. 

## Išvaizda
Tigraliūčiai stambūs, raumeningo kūno su apvalia galva gyvūnai. Jie paveldėjo bendrą liūtų ir tigrų genomą ir turi abiem jiems bendrus kūno išvaizdos bruožus, nors jų išvaizdoje daugiau dominuoja tigro (tėvo) bruožai. Jų kailis oranžinis, dryžuotas, dėmėtas, papilvė balta. Dažniausiais atvejais už abu tėvus (tigrą ir liūtę) mažesni.  

Iš tigrų paveldėjo dryžuotą kailį bei turi tigrams būdingą pomėgį - mėgsta vandenyje maudynes. Iš liūtų paveldėjo karčius (pas patinus), nors jie ir nėra tokie žymūs bei taškuotą kailį, kas būdinga mažiems liūtų jaunikliams. 

Tigraliūčiai auginami nelaisvėje ir žymiai rečiau paplitę nei jiems artimi liūtigriai.

## Artimiausios rūšys
Artimiausi liūtigriai, kurie išvaizda labai panašūs tik žymiai stambesni nei tigrai ir liūtai.

## Papildomai
* Panterų hibridai

## Nuorodos
* Tigon (youtube.com), *([[Anglų kalba|anglų k.]])*
Paparčių dominikonų vienuolyno koplyčia

**Paparčių dominikonų vienuolyno koplyčia** – koplyčia, esanti Kaišiadorių rajone, Paparčiuose. Tai buvusio dominikonų vienuolyno XVIII a. kapinių koplyčia, stovinti gyvenvietės pietiniame pakraštyje, kairiajame Žiežmaros upelio krante, šalia kelio ; netoliese stūkso Paparčių piliakalnis.

Buvusio vienuolyno, gyvavusio iki 1863 m. sukilimo įvykių, teritorija su išlikusiais vienuolyno ansamblio vartais ir koplyčia yra architektūrinio ir archeologinio paveldo objektas, 1992 m. įtrauktas į Kultūros vertybių registrą. Ši koplyčia yra vienintelis iki šių dienų išlikęs dominikonų vienuolyno pastatas.

## Istorija

1999–2004 metais čia buvo vykdomi archeologiniai tyrinėjimai, rengiami vienuolyno teritorijos sutvarkymo ir pritaikymo tiek Paparčių seniūnijos ir parapijos, tiek lankytojų bei piligrimų reikmėms projektai.

Koplyčia statyta XVIII a. II-oje pusėje. Jos interjerą puošia iliuzinis, ant sienos tapytas altorius, kuriame buvęs titulinis šv. Vincento Ferariečio paveikslas. 1987 m. atlikti tyrimai parodė, kad XVIII a. *al secco* technika atlikta tapyba dengė visą koplyčios skliautą su liunetėmis, sienas. Pagrindinis fasadas dekoruotas tapytu skydu su užrašu. Jį dabar slepia tinko sluoksnis. Sovietmečiu koplyčia paversta sandėliu. Joje laikė trąšas, grūdus, miltus.

## Būklė

Pagal kaimų bendruomenės „Viltija“ projektą buvo vykdomi dominikonų koplyčios polichrominio dekoro avarinės būklės likvidavimo ir konservavimo darbai. Keliais sluoksniais uždažyta dekoratyvinė sienų tapyba kartu su tinko paviršiumi buvo labai sunykusi. Restauratorių pasiūlyta išlikusius interjero dekoro fragmentus atidengti, atlikti visų tapybos sluoksnių konservaciją ir dalinę rekonstrukciją.

2020 m. rudenį baigti koplyčios fasadų remonto, restauravimo, konservavimo darbai. Kartušas su įrašu virš pagrindinio įėjimo, dekoratyvūs langų apvadai, glifai – šios vertingosios savybės paveldosaugininkų reikalavimu tvarkant koplyčią buvo restauruotos.

Koplyčioje rengiami Paparčių Baroko kultūros festivalio koncertai, kurių tikslas – sutelkti baroko epochos tyrinėtojus, šios epochos muzikos atlikėjus, sukaupti žinių ir lėšų vienintelio autentiško tos epochos statinio ne tik Paparčiuose, bet ir visame Kaišiadorių rajone – koplyčios išsaugojimui.

## Šaltiniai

## Nuorodos

* Paparčių dominikonų vienuolynas 
* Paparčių vienuolyno koplyčia (''efoto.lt'')
Alberto Braglia stadionas

**Alberto Braglia stadionas** () – futbolo stadionas Modenoje, Italijoje. Jame namų rungtynes žaidžia Modena FC futbolo klubas. Stadione tarp 2008 m. ir 2013 m. žaidė US Sassuolo Calcio.

## Istorija

Pastatytas 1936 m. Stadione vyko 2010–2011 m. UEFA Europos lygos rungtynės tarp Juventus FC ir airių Shamrock Rovers FC.

2010 m. lapkričio 27 d. buvo surengtos tarptautinės regbio varžybos tarp Italijos ir Fidžio rinktinių.

2012 m. rugsėjo 11 d. vyko 2014 m. pasaulio futbolo čempionato atrankos B grupės rungtynės tarp Italijos ir Maltos rinktinių. Šeimininkai varžybas laimėjo rezultatu 2–0.

Be sporto varžybų vyko ir muzikos renginiai. Stadione koncertavo tokie atlikėjai ar grupės kaip Sting, Prince, Simple Minds, U2, Pink Floyd, Guns N' Roses, Rage Against The Machine ir kiti.

## Šaltiniai
Pasienky stadionas

**Štadión Pasienky** – įvairios paskirties stadionas Bratislavoje, Slovakijoje. Pastatytas 1962 m. Jame yra 13 000 sėdimų vietų. Daugiausiai naudojamas futbolo varžyboms. Stadione namų rungtynes žaidžia FK Inter Bratislava ir nuo 2009 m. ŠK Slovan Bratislava.

## Šaltiniai
Karađorđe stadionas

**Karađorđe stadionas** () – įvairios paskirties stadionas Novi Sade, Voivodinoje, Serbijoje. Daugiausiai naudojamas futbolo varžyboms. Jame namų rungtynes žaidžia FK Vojvodina Novi Sad. Po 2013 m. renovacijos turi 15 000 sėdimų vietų. Stadionas yra vienas moderniausių Serbijoje, turi geriausią aikštę šalyje. Stadione taip pat žaidžia Serbijos jaunimo iki 21 m. futbolo rinktinė.

## Istorija
Stadionas prieš tai vadintas *Vojvodinos stadionas* () arba *Miesto stadionas* (). 2007 m. buvo pervadintas į *Karađorđe stadionas*.

Daugiausiai žiūrovų buvo susirinkę per 1967 m. kovo 1 d. vykusias UEFA čempionų taurės 1966–1967 m. sezono ketvirtfinalio rungtynes tarp Vojvodina ir Celtic FC klubų. Tuomet rungtynes stebėjo 30 000 sirgalių.

## Tarptautinės varžybos

## Šaltiniai
Jagodinos miesto stadionas

**Jagodinos miesto stadionas** () – įvairių paskirčių stadionas Jagodinoje, Serbijoje. Daugiausiai naudojamas futbolo varžyboms. Jame yra 15 000 sėdimų vietų. Namų rungtynes žaidžia FK Jagodina.

## Istorija
Stadionas pastatytas 1958 m. Visiškai renovuotas 2007–2008 m. Pakeistos sėdimos vietos, kartu su VIP vietomis, vakarų tribūnoje įrengtas stogas. 2009 m. rugsėjį sumontuotas stogas šiaurinėje tribūnoje. 2012 m. lapkritį pastatyti prožektoriai.

## Šaltiniai
Svonsio stadionas

**Svonsio stadionas** (; pagal rėmėjus *Swansea.com Stadium*; 2005–2021 m. *Liberty Stadium*, ) – stadionas ir konferencijų arena Svonsyje, Velse. Jame yra 20 750 sėdimų vietų. Trečiasis pagal dydį Velse (po Millennium Stadium ir Cardiff City Stadium). Stadione namų rungtynes žaidžia Swansea City AFC futbolo klubas bei regbio klubas *Ospreys*.

Swansea City prieš tai namų rungtynes žaidė Vetch Field stadione, regbio klubas *Ospreys* rungtyniavo *St Helen* ir *The Gnoll* stadionuose.

## Istorija

Naujasis stadionas atidarytas 2005 m. liepos 10 d. Tų pačių metų liepos 23 d. Swansea City sužaidė pirmąsias draugiškas rungtynes prieš Fulham FC. Varžybos baigėsi lygiosiomis. Pirmąjį įvartį pelnė Fulamo žaidėjas Steed Malbranque. Marc Goodfellow pelnė įvartį Swansea klubui, taip išlygindamas rezultatą 1–1.

## Tarptautinės rungtynės

## Galerija

Liberty Stadium rugby.jpg
Liberty Stadium interior - 1.jpg
Liberty Stadium interior - 2.jpg
Liberty Stadium interior - 3.jpg


## Šaltiniai

## Nuorodos

* Oficiali stadiono svetainė
Braunsvilis

**Braunsvilis** () – miestas JAV, Teksaso valstijos pietuose. Įsikūręs ant dešiniojo Grandės upės kranto. Gyventojų 175 tūkst. (2010 m. duomenys).

Yra oro uostas ir svarbus regiono jūrų uostas, į kurį daugiausia plukdomi kroviniai iš Meksikos, remiantis laisva tarpusavio šalių prekyba. Vystoma apdirbamoji pramonė. Veikia universitetas.

## Istorija
Šioje teritorijoje vyko keletas Teksaso revoliucijos bei Amerikos–Meksikos karo mūšių.

Braunsvilį 1848 m. įkūrė Čarlzas Stilmanas (*Charles Stillman*). 1850 m. suteiktos miesto teisės, tačiau jau 1852 m. jos buvo panaikintos dėl žemės nuosavybės ginčų. 1853 m. miesto teisės suteiktos iš naujo. Miesto apylinkėse taip pat vyko keletas JAV pilietinio karo mūšių.

Miesto gyventojų skaičius smarkiai išaugo XX a. pr. prasidėjus plieno pramonės bumui, kurio metu plieno gamyba viršydavo metinį pajėgumą tris kartus.

## Miestų partnerystė
*  Matamorosas, Meksika
*  Vaje Hermosas, Meksika

## Šaltiniai
Doosan arena

**Doosan arena** (anksčiau ***Pilzeno miesto stadionas***, , dar žinomas kaip ***Štrunco parko stadionas***, ) – įvairių paskirčių stadionas Pilzene, Čekijoje, Štrunco parke, šalia Mžės ir Radbuzos upių santakos. Talpina 11 700 žiūrovų, daugiausia naudojamas futbolo varžyboms, čia namų rungtynes žaidžia FC Viktoria Plzeň.

## Istorija

Stadionas atidarytas 1955 m. Po įvairių rekonstrukcijos darbų talpino 35 000, iš kurių 7600 buvo sėdimos vietos.

## Nuorodos
* Stadiono informacija
Letnos stadionas

**Letnos stadionas** (, taip pat ***Generali Arena***) – futbolo stadionas Prahoje (Čekija), Letnos mikrorajone. Talpina 19 784 žiūrovus. Stadione namų rungtynes žaidžia AC Sparta Praha, dažnai tarptautines rungtynes žaidžia Čekijos vyrų futbolo rinktinė.

## Istorija

Pirmasis stadionas dabartinio vietoje buvo atidarytas 1921 m. Dabartinis stadionas pastatytas 1969 m. ir rekonstruotas 1994 m. Rekonstrukcijos metu dėl bėgimo takelių pašalinimo buvo uždarytas 9 mėnesiams. 2001 m. atnaujinta ir įrengta šildymo sistema po aikšte.

Stadione dažnai vykdavo tarptautinės varžybos. 1989 m. spalį stadione susirinko 34 000 žiūrovų į rungtynes tarp Čekoslovakijos ir Šveicarijos rinktinių. Šeimininkai nugalėjo varžovų komandą 3–0 atrankos varžybose į 1990 m. FIFA pasaulio futbolo čempionatą.

Iširus Čekoslovakijai, stadione nuo 1995 m. tarptautines varžybas žaidžia Čekijos vyrų futbolo rinktinė, įskaitant UEFA Euro 1996 m. čempionatą. Jame čekai nugalėjo Nyderlandų ir Norvegijos rinktines.

## Šaltiniai
Panevėžio sentikių cerkvė

**Panevėžio sentikių cerkvė** – sentikių maldos namai Panevėžyje, A. Mackevičiaus g.10. Tai rusų stačiatikių atšakos, nepripažįstančios Rusijos bažnyčios reformos, įvestos 1653–1666 m. patriarcho Nikono įsakymu, vienabokštė medinė sentikių cerkvė. 2011 m. įrašyta į Kultūros vertybių registrą. 

Sentikiai išlaikė senąsias tradicijas, atėjusias dar iš XVI–XVII a.: pamaldos vyksta senąja bažnytine slavų kalba, laikomasi senųjų skaitymo ir giedojimo tradicijų, kiekvienos mišios turi skirtingas tonacijas. Šiuo metu vietos sentikių parapijai priklauso apie penki šimtai tikinčiųjų, daugiausia mišrių – rusų ir lietuvių šeimų tikintieji.

## Istorija

Sentikiai Panevėžyje pradėjo kurtis 1825 m., nors dokumentuose nurodoma, kad bažnyčia statyta 1906 m. Iki to laiko sentikiai buvo persekiojami, tad oficialiai nebuvo galima turėti ir bažnyčios. Žemę bažnyčiai dovanojo turtingesni parapijiečiai. Per Pirmąjį pasaulinį karą bažnyčia buvo sudeginta, bet 1926 m. atstatyta.

## Šaltiniai

## Nuorodos

* Sąrašas:Lietuvos stačiatikių bažnyčios
* Panevėžio bendruomenė (''Паневежская (Пoневежская) община'') 
* Panevėžio sentikių cerkvės nuotraukos (''miestai.net'')
Akmuo Velnio pėda

**Akmuo Velnio pėda** (*Velnio akmuo, Akmuo su velnio kulnimis*) – valstybės saugomas gamtos paveldo objektas. Riedulys stūkso Panevėžio rajone, Ėriškių kaimo parkelyje, 100 m į rytus nuo kultūros namų. Paskelbtas saugomu Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76.

## Istorija

Riedulys į Ėriškių parką buvo atgabentas iš melioruojamų Žvirblių kaimo laukų. Akmenyje buvo matyti keli natūralūs įdubimai, vadinami „velnio kulnimis“. Pasak padavimo, velnias saugojęs paslėptus pono pinigus, stovėdamas ant akmens. Taip ir likę jo pėdsakai.

Akmuo buvęs labai populiarus, kai dar gulėjo Žvirbliuose pamiškėje, nes buvo tvirtinama, kad prie jo vaidenosi. Šį akmenį su įdubimais minėjo archeologas Petras Tarasenka „*Lietuvos archeologijos medžiagoje*“. Atvelkant į Ėriškius, jis buvo apverstas apačia, gulėjusia žemėje, į viršų ir tokioje padėtyje pastatytas būsimo parko vietoje, todėl jokių duobučių ar pėdų neliko matyti. Pasakojama, kad dar prieš keliolika metų piemenys apdaužę akmens paviršių, ir pėdų žymių nebebuvę. Atsidūręs Ėriškių kultūros namų kieme, riedulys prarado senąją aplinką ir jo vardui būdingus požymius bei savo kultūrinę vertę, virto paprastu dekoratyviniu akmeniu.

## Aprašymas

Riedulys yra suapvalintos formos, iš toliau primenančios kupetą ar kūgį. Jo matmenys (virš žemės paviršiaus esančios dalies): aukštis – 1,8 m, ilgis – 3,82 m, plotis – 2,55 m; didžiausia horizontali apimtis – 9,44 m. Riedulį sudaranti uoliena – amfibolinis-biotitinis gneisas (juostuotas migmatitas), pilkai ir juosvai baltas (margas), kataklazuotas, smulkiagrūdis ir vidutingrūdis. Geologinis objektas yra palyginti gerame stovyje: paviršius vietomis pasidengęs kerpėmis ir samanomis, su keliais nedideliais įtrūkimais ir truputį nuskeltomis vietomis.

## Šaltiniai

## Nuorodos

* Akmuo su velnio kulnimis 
* Velnio akmuo Ėriškiuose (1968 m. nuotrauka)
Kauno Makabi stadionas

**Kauno Makabi stadionas** – buvęs stadionas Kaune, kairiajame Neries krante, dabartinėje Jonavos gatvėje netoli sankryžos su P. Kalpoko gatve. Stadiono talpa buvo 2500 žiūrovų. Stadionas neišliko.

## Istorija

Tai vienas pirmųjų Lietuvos stadionų: 1921 m. Kaune tebuvo tik dvi aikštės su tikrais vartais – Ąžuolyno futbolo aikštė ir „Makabi“ stadionas. „Makabi“ stadionas buvo su bėgimo taku ir nedidele tribūna. Ąžuolyno aikštė buvo mėgiama labiau, kadangi „Makabi“ aikštėje buvo gana nesaugu, mat silpnai valdant kamuolį buvo pavojus, kad vietoje vartų bus pataikyta į Neries upės srovę. Pavyzdžiui, 1935 m. gegužę per Kauno apygardos pirmenybių rungtynes LFLS Kaunas – Tauras Kaunas (4-0) kamuolys vieną kartą buvo atsidūręs Neryje, o kitą – Jonavos gatvėje. „Jo atgabenimas užtrukdavo po 5–10 minučių ir tai vertė žiūrovus žiovauti. Dalis publikos aikštę paliko dar nepasibaigus žaidimui“, – rašė „Lietuvos žinios“.

1926 m. pavasarį „Makabi“ stadionas nukentėjo dėl stipraus potvynio. Stadionas tikdavo futbolui, tačiau dėl sauso dirvožemio nenaudotas lengvajai atletikai.

## Lietuvos rinktinės rungtynės

## Šaltiniai
Aurora (filmas)

**Aurora** () – ukrainiečių filmas, kurį režisavo Oksana Bairak. Premjera įvyko 2006 m. lapkričio 30 d.

Filmas skirtas 1986 m. Černobylio AE avarijai atminti.
 
Pagrindinį vaidmenį atliko 15-metė Oksana Zjurkalova. Pagrindinius vyrų vaidmenis atliko rusų aktorius Dmitrijus Charatjanas ir amarikiečių – Erikas Robertsas.

## Siužetas

Pripetės pakraštyje esančiuose vaikų namuose gyvena mergaitė vardu Aurora, kuri svajoja tapti balerina. Tarasas Savčenko, dirbantis Černobylio AE – artimiausias jai žmogus, kuriai jis lyg tėvas, kurio ji nepamena. Po sprogimo Černobylio AE, kurioje tuo metu buvo Tarasas Savčenko, Aurora bėga į elektrinę, tikėdamasi sutikti jį, ir gauna didžiulę radioaktyvios spinduliuotės dozę. Aurora išvežama į JAV kliniką, kurioje ji susitinka savo dievaitį Nikolajų Astachovą – baleto žvaigždę, kuris pergyvena gilią kūrybinę krizę. Susitikimas su mirštančia mergaite, kuri svajoja tapti balerina, padeda Nikolajui Astachovui pakeisti savo gyvenimą.

## Aktoriai
* Oksana Zjurkalova – Aurora
* Dmitrijus Charatjanas – Nikolajus Astachovas
* Erikas Robertsas – Džeimsas
* Anastasija Mesikova – šokėja Margo
* Anastasija Bunina – Natalija
* Stanislava Chomenko – Anabelė
* Valentinas Pretorijus – Andrejus Astachovas

## Nuorodos
*
Tamara Todevska

**Tamara Todevska** () – Makedonijos pop dainininkė. Jos sesuo Tijana Todevska-Dapčevič yra gerai žinoma pop dainininkė.

## Vaikystė

Tamara Todevska gimė 1985 m. birželio 1 d. Skopjėje. Ji užaugo muzikų šeimoje. Jos tėvas Velko Todevski yra muzikos mokyklos profesorius. Jos mama Branka Todevska – operos dainininkė.

## Muzikinė karjera

### Karjeros pradžia

Pirmąją dainą „Igra luda“ (*Игра луда*) 1997 metais atliko su savo seserimi Tijana. Tačiau jos muzikinė karjera prasidėjo vėliau – 2003 metais, muzikos festivalyje „Suncane Skale“ Juodkalnijoje, kuriame ji atliko dainą „1003“ ir užėmė antrą vietą.

### „Sino“

2005 metais Tamara Todevska išleido debiutinį albumą „Sino“ (). Albumo prodiuseris – Aleksandar Masevski. Kai kurios albumo dainos, kaip, pvz., „1003“ ir „Najverni prijateli“, Makedonijoje tapo hitais.

## Diskografija

### Albumai
* *Sino* (2005)
* *Eden Den* (2015)

## Nuorodos

* Daina ''Let Me Love You'' (2008 m.)

|-
Debas

**Debas** () – ežeras centrinėje Malio dalyje. Susiformuoja esant sezoniniams potvyniams Nigerio upėje.

Vandens telkinys plyti maždaug 95 km į šiaurę nuo Mopti miesto ir 200 km šiaurės vakarus nuo Timbuktu miesto. Tai didžiausias iš ežerų, kurie susiformuoja esant potvyniams Nigerio upėje, taip pat tai didžiausias Malio ežeras. Vidutinis plotas 160 km². Didžaisias plotas susidaro lietingo sezono metu – nuo kovo iki spalio.
 
Sezoninių potvynių metu ežere tinklais gaudomos žuvys. Sausuoju metu daugelis tautų prie ežero gena girdyti gyvulius.

Debo ežeras – svarbi migruojančių paukščių stotelė. Ramsaro konvencija ežerą klasifikavo kaip tarptautinės svarbos pelkinę žemę.

## Literatūra
* Mamadi Dembélé, Entre Debo et Faguibine : étude sur la morphologie et la typologie des sites archéologiques d’une région lacustre au Mali, EHESS, Paris, 1986, 395 p. (thèse de 3e cycle d’Histoire et civilisations)
* Jean Gallais, Caractère de la vie agricole dans la zone Sud-Sahélienne: région des lacs Débo, Korienzé, Korarou: mission d'étude et d’aménagement du Niger, étude de géographie humaine, 1956–1957, Service de l’hydraulique de l’Afrique occidentale française, 1957, 159 p.
Aviacijos sportas

**Aviacijos sportas** – sporto šakų grupė, kurioje visos rungtys atliekamos ore.

## Disciplinos
Aviacijos sportą sudaro šios disciplinos:
* Akrobatinis skraidymas
* Aviamodelių sportas
* Oro balionų sportas
* Orlaivių lenktynės
* Precizinis skraidymas
* Sklandymas
* Skraidyklių sportas
* Parašiutų sportas
* Parasparnių sportas

## Nuorodos
* Tarptautinė aviacijos sporto federacija
Yvan Mainini

**Yvan Mainini** (g. 1944 m. gruodžio 26 d.) – Tarptautinės krepšinio federacijos prezidentas.

Y. Mainini nuo vaikystės žaidė krepšinį, o jau būdamas 16 metų pradėjo vadovauti savo miestelio komandai. Tuo pačiu metu jis pradėjo teisėjauti ir jau 19 metų gavo nacionalinę kategoriją. Per savo teisėjo karjerą Y. Mainini teisėjavo trijose Olimpinėse žaidynėse ir trijuose pasaulio krepšinio čempionatuose.

1992 m. jis tapo Prancūzijos krepšinio federacijos prezidentu. 1994 m. jis tapo FIBA valdybos nariu. Nuo 1998 iki 2001 m. Y. Mainini ėjo FIBA Europe prezidento pareigas.

2010 m. rugsėjo 6 d. jis tapo 11-uoju FIBA prezidentu.

## Šaltiniai
Joe Arlauckas

**Džo Arlauskas** (*Joe Arlauckas*, g. 1965 m. liepos 20 d.) – lietuvių kilmės JAV krepšininkas, žaidęs sunkiojo krašto puolėjo pozicijoje.

Nuo 1983 m. J. Arlauckas ketverius metus žaidė savo universiteto komandoje, o 1987 m. NBA naujokų biržoje 74 numeriu buvo pašauktas Sacramento Kings komandos. Savo vieninteliame sezone krepšininkas sužaidė vos devynerias rungtynes.

1987 m. pabaigoje J. Arlauckas persikėlė į Europą ir likusią savo karjeros dalį žaidė šio žemyno komandose. Jis žaidė Italijoje, Ispanijoje ir Graikijoje. Per šį etapą J. Arlauskas tapo Italijos čempionu, Ispanijos taurės laimėtoju bei naudingiausiu turnyro žaidėju.

1993–1995 m. jis buvo Arvydo Sabonio komandos draugas Madrido Real komandoje. 1995 m. J. Arlauckas su šia ekipa laimėjo Eurolygos čempionatą. Dar po metų jis tapo rezultatyviausiu šio turnyro žaidėju ir iki šiol (2013 m.) yra antras pagal rezultatyvumą Eurolygos istorijoje (26,4 taško per rungtynes). 1996 m. su ta pačia Ispanijos komanda J. Arlauckas laimėjo Saportos taurę.

2000 m. būdamas 35 m. jis baigė savo karjerą po dvejų metų Graikijoje.

## Šaltiniai
Perotinas

**Perotinas** (, , ist. šaltiniuose minimas *Perrotinus, Perotinus Magnus, Magister Perotinus*)  – viduramžių kompozitorius, dirbęs Paryžiaus Dievo Motinos katedroje XII a. pb. ir, tikriausiai, XIII a. pr.

## Istorinės žinios

Beveik nėra išlikę žinių apie Perotino asmenybę. Jis minimas dirbęs Paryžiaus Dievo Motinos katedroje XII a. pabaigoje ir priklausė katedros aplinkoje susiformavusiai muzikinei mokyklai. Tikima jį buvus prancūzu. Jokių žinių apie jo gimimo vietą ar mokslus neišlikę. Jį „magistru“ (*magister artium*) mini savo teoriniuose veikaluose Johannes de Garlandia (apie 1270−1320) ir anglų studentas Paryžiuje Anonymous IV (apie 1280). Pastarasis mini, kad Perotinas peržiūrėjo Leonino leidinį *Magnus liber organi* ir papildė jį savo kūriniais. Tikriausiai tai atsitiko apie 1180 − 1190 m. Be to, Anonymous IV mini, kad Perotinas esą buvęs dar geresniu diskanto kompozitoriumi nei Leoninas ir vadinamas *magnus* (didžiuoju) ilgai po mirties, kas rodo didelį kompozitoriaus autoritetą tuo metu. 

Manoma, kad Perotinas galėjo užimti svarbų postą katedros tarnautojų hierarchijoje, tačiau jokių tikslesnių žinių apie tai nėra. Jo asmenybė gali būti tapatinama su minimais dainininkais Petrus (mirė 1197 m.) ir antrojo balso Petrus (mirė apie 1238 m.). Iš Anonymous IV žinoma, kad Perotinas rašė 3 ir 4 balsų muziką vargonams. Jo 4 balsų vargonų kompozicijos tikriausiai yra pačios ankstyviausios išlikusios Vakarų muzikos istorijoje. Jis yra peržiūrėjęs apie 150 liturginių diskanto kūrinių, daugiausia dviem balsams. Anonymous IV mini 7 Perotino kūrinius, kurie buvo identifikuoti to meto manuskriptuose ir visų pirma *Magnus liber organi*, kuriame reprezentuoti ir Leonino kūriniai. Kiti kūriniai priskiriami pagal stilistinius bruožus. 

Perotino kūriniais įvardijami:

* 2 kūriniai keturiems balsams (vargonai)
* 11 kūrinių trims balsams (vargonai)
* 6 klausulos (vokalas)
* 3 konduktai (vokalas)

## Išnašos

## Nuorodos
* Perotinas Encyclopaedia Britannica tinklalapyje
* Allmusic apie Perotiną: biografija, reviu, kūriniai
* Perotino diskografija, discogs.com 
* Perotino kūrinių natos Petrucci Music Library projekte
* Perotinas last.fm svetainėje
Matas Krygeris

**Matas Krygeris** (1905 m. vasario 21 d. – 1997 m.) – Lietuvos teisininkas.

## Biografija
Gimė Alytaus valsčiuje, Jasunskų kaime. 1923 m. baigė Marijampolės realinę gimnaziją ir paskirtas pradinės mokyklos mokytoju. 1924–1928 m. Vytauto Didžiojo universitete studijavo teisę, gavo teisininko diplomą. 1928–1932 m. – Šiaulių apygardos teismo teismo kandidatas. 1932–1940 m. Lietuvos prokuratūros apylinkės, apygardos ypatingasis tardytojas, prisidėjo prie Neumano-Sasso bylos. 1940–1941 m. Vilniaus universitete dėstė kriminalistiką. 1941 m. liepos 11 d. Laikinosios vyriausybės paskirtas Šiaulių apygardos teismo prokuroru. Rugpjūtį gestapo suimtas ir kalintas kalėjime Tilžėje. 1942 m. spalio-1944 m. liepos mėn. – Kauno advokatas. Po karo dirbo Vilniaus universiteto, Kauno finansinio technikumo, Kauno politechnikos instituto dėstytoju. 1951–1977 m. vadovavo „Drobės“ įmonės juridinei tarnybai. Nuo 1977 m. pensininkas, gyveno Kaune, mirė 1997 metais.

Tarpukariu priklausė socialistų revoliucionierių Aušrininkų organizacijai.

## Bibliografija
* „Rūstūs prisiminimai“, 1994 m.

## Šaltiniai
* LTD Kauno skyrius paminėjo LTD garbės nario Mato Krygerio 105 gimimo metines